钦定古今图书集成/明伦汇编/氏族典/第486卷 > 《廖用贤尚友录》 > 贺仁杰
## 钦定古今图书集成/明伦汇编/氏族典/第486卷 > 《廖用贤尚友录》 > 贺仁杰

按《元史贺仁杰传》：“仁杰字宽甫，其先河东隰州人。祖
种德，徙关中，遂为京兆鄠人。父贲，有材略，尝于毁垣
中得白金七千。时世祖以皇太弟受诏征云南，驻六
盘山，乃持五千两助军，且言其子仁杰可用状，即召
入宿卫。仁杰从世祖著劳绩，至元十七年，特授正议
大夫、上都留守。大德九年，请老，拜光禄大夫、平章政”
事。成宗崩，仁宗入清内难，念世祖旧臣，欲有所咨访，
召赴阙，行至《樊桥》而卒，谥忠贞。